पद्मकुमारी अर्याल
पद्मा कुमारी अर्याल एक नेपाली कम्युनिष्ट राजनीतिज्ञ, प्रतिनिधि सभाको सदस्य,, पूर्व भूमि व्यवस्था, सहकारी तथा गरिबी निवारण तथा कृषि तथा पशुपंक्षी विकास मन्त्री हुन्। उनी यसअघि स्वास्थ्य तथा जनसङ्ख्या राज्यमन्त्री पनि थिइन्।

राजनीतिक जीवन 
वि.सं. २०३९ सालदेखि उनले नेकपा एमालेको विद्यार्थी सङ्गठन अखिल नेपाल राष्ट्रिय स्वतन्त्र विद्यार्थी युनियन मार्फत राजनीति सुरु गरेकी थिइन्। उनी वि.सं. २०६९ देखि नेकपा एमालेकी केन्द्रीय समिति सदस्य र पार्टीको स्याङ्जा जिल्लाको जिल्ला अध्यक्ष छिन्।

निर्वाचन इतिहास 
वि.सं. २०७४ को सङ्घीय व्यवस्थापिकाको निर्वाचनमा उनी नेकपा एमालेको स्याङ्जा–२ निर्वाचन क्षेत्रबाट प्रत्यक्ष निर्वाचन प्रणालीबाट उम्मेदवारी दिएकी थिइन्। उनले निकटतम प्रतिद्वन्द्वी नेपाली कांग्रेसका गोपालमान श्रेष्ठलाई ३ हजार ५ सयभन्दा बढी मतले पराजित गर्दै विजयी भएकी हुन्। उनले ३५ हजार १४२ मत प्राप्त गरेकी थिइन् भने श्रेष्ठले ३१ हजार ४३६ मत प्राप्त गरेका थिए। उनी वि.सं. २०७४ को प्रतिनिधि सभा निर्वाचनमा जनताको प्रत्यक्ष मतदानबाट संसदमा निर्वाचित हुने मात्र आठ जना महिलाहरू मध्ये एक थिइन्।

प्रतिनिधिसभा निर्वाचन, २०७४

सन्दर्भ सामग्रीहरू 

नेपाल कम्युनिष्ट पार्टीका राजनीतिज्ञहरू
स्याङ्जा जिल्लाका मानिसहरू
जीवित मानिसहरू
नेपालका महिला राजनीतिज्ञहरू
नेपालका संविधानसभा सदस्यहरू
सन् १९५२ मा जन्म
नेपाल सरकारका मन्त्रीहरू
नेपालका सांसदहरू २०७४–२०७९
खस जाति